b'\n_START_ARTICLE_\nH\xc3\xb8yvogn\n_START_PARAGRAPH_\nEn h\xc3\xb8yvogn var en hestetrukken to- eller firehjuls flatvogn, der det ble festet h\xc3\xb8ye karmer p\xc3\xa5 sidene for at den skulle kunne romme mest mulig h\xc3\xb8y. H\xc3\xb8ylasset ble vanligvis lagt p\xc3\xa5 til n\xc3\xa6r dobbelt h\xc3\xb8yde av karmene og \xc2\xabkneppet\xc2\xbb sammen ved hjelp av et b\xc3\xb8retau. Utenom hjul og akslinger, var vogna og karmene laget av trematerialer. Det gjorde vedlikehold og reparasjoner enklere dersom noe knakk, siden de fleste g\xc3\xa5rder hadde litt trevirke i reserve. _NEWLINE_Utenom h\xc3\xb8yonna ble samme vogn brukt til forefallende transport, vanligvis uten karmer dersom ikke lasset skulle sikres med dem._NEWLINE_Nyere h\xc3\xb8yvogner kunne v\xc3\xa6re i metall med flere brukervennlige finesser, som traktorhengerfeste. H\xc3\xb8yvogner er etterhvert erstattet av andre redskaper i tr\xc3\xa5d med at bruk av t\xc3\xb8rrh\xc3\xb8y er nesten borte.'